คินนิคุแมน รุ่นที่ 2

**คินนิคุแมน รุ่นที่ 2** () เป็นมังงะของประเทศญี่ปุ่น เขียนเรื่องและวาดภาพประกอบโดย ยูเดะทามาโกะ และได้ถูกสร้างเป็นอนิเมะทางโทรทัศน์และสื่อรูปแบบต่างๆ

## ประวัติ
คินนิคุแมน 2 เป็นผลงานมังงะที่เป็นภาคต่อของคินนิคุแมนที่เคยถูกตีพิมพ์ทางนิตยาสารโชเน็งจัมป์รายสัปดาห์ ของสำนักพิมพ์ชูเอฉะ โดยมีตัวเอกคือคินนิคุ มังทาโร่ ลูกชายของคินนิคุ ซึกุรุซึ่งเป็นตัวเอกคนก่อน และมียอดมนุษย์รุ่นใหม่ รวมถึงลูกชายของเทอรี่แมนและโรบินมาสค์ที่มีบทบาท ถูกตีพิมพ์ลงในนิตยาสารวีคลี่เพลย์บอย ของสำนักพิมพ์ชูเอฉะ เมื่อปี ค.ศ. 1997 

ทั้งนี้ถูกทำในสื่อรูปแบบอนิเมะทางโทรทัศน์เมื่อปี ค.ศ. 2002 โดยทำ 3 ชุดด้วยกัน ซึ่งนำเรื่องราวตั้งแต่บทที่ 1 บทเฮอร์คิวริส แฟคเทอรี่ จนถึง บทโอลิมปิคยอดมนุษย์ (ในอนิเมะเป็นบทยอดมนุษย์เวิลด์กรังปรีซ์)

## เนื้อเรื่อง
### องก์ที่ 1
;บทเฮอร์คิวริส แฟคเทอรี่ ~จุดเริ่มต้นของตำนาน~ (ヘラクレス・ファクトリー〜伝説の序章〜編)
:28 ปีผ่านไปนับตั้งแต่คินนิคุ สึกุรุ หรือที่รู้จักกันในนามคินนิคุแมนรุ่นแรกได้ขึ้นครองบัลลังก์กษัตริย์ของดาวคินนิคุ ในฝั่งโลกที่ใช้ชีวิตอย่างสงบสุขโดยไม่มีการต่อสู้ครั้งใหญ่ จู่ๆ ยอดมนุษย์ฝ่ายอธรรมกลุ่มใหม่ได้เข้ามาโจมตีที่โลก พวกโรบินมาสค์ซึ่งเป็นยอดมนุษย์ในตำนานต้องการที่จะหยุดยั้งสิ่งนี้ แต่ทว่าร่างกายที่แก่ลงและอายุมากขึ้น ทำให้ไม่สามารถต่อกรได้เต็มที่แบบเมื่อก่อน ทำให้พวกเขาก่อตั้งสถาบันโรงเรียนที่ฝึกฝนให้กับยอดมนุษย์ฝ่ายธรรมะรุ่นใหม่ที่ต่อกรกับยอดมนุษย์ฝ่ายอธรรมได้ ในชื่อ เฮอร์คิวลิส แฟคทอรี่ ที่ตั้งบนดาวเรซเซิลจากเนบิวล่าอันโดรเมดา ลูกชายของยอดมนุษย์ในตำนานก็เข้าร่วมในนี้ตั้งแต่คินนิคุ มันทาโร่ ลูกชายของสึกุรุและเทอรี่เดอะคิดลูกชายของเทอรี่แมน
;บท d.M.p (d.M.p編)
:หลังจากที่มันทาโร่และผองเพื่อนได้ผ่านบททดสอบและสำเร็จการศึกษาของเฮอร์คิวริส แฟคทอรี่ พวกเขามุ่งหน้าไปยังโลกในฐานะยอดมนุษย์ที่ประจำการอยู่ในประเทศญี่ปุ่น และพบกับมีท ซึ่งครั้งหนึ่งเคยรับใช้สึกุรุผู้เป็นพ่อ รวมทั้งได้พบกับกลุ่มศัตรูที่มีชื่อว่า d.M.p หรือ เดมอน เมคกิ้ง แพลนต์ กลุ่มยอดมนุษย์ฝ่ายอธรรมรุ่นใหม่ ซึ่งมีเควินมาสค์ลูกชายของโรบินมาสค์เข้ามาอยู่ในกลุ่มนี้ด้วย
;บทการแข่งขันชิงตัวแทนรุ่นที่ 1 และรุ่นที่ 2 ของเฮอร์คิวริส แฟคทอรี่ (ヘラクレス・ファクトリー 一期生・二期生入れ替え戦編)
:หลังจากที่ d.M.p ล่มสลาย มันทาโร่และเหล่ายอดมนุษย์คนอื่นๆ ได้เที่ยวเตร่และลืมทำหน้าที่ปฏิบัติไว้ จนทำให้ประธานไม่พอใจ จึงทำให้ได้มีการแข่งขันศึกชิงตัวแทนยอดมนุษย์ประจำการในประเทศญี่ปุ่น โดยมีกลุ่มยอดมนุษย์ฝ่ายธรรมะกลุ่มใหม่ที่ประกอบไปด้วย เจค, สการ์เฟซและคนอื่นๆ จากเฮอร์คิวริส แฟคทอรี่รุ่นที่ 2 ในชื่อทีม เจนเนอเรชัน-EX และ มันทาโร่, คิด, กาเซลแมน, เซอูจิน ในชื่อ team-AHO ศึกความขัดแย้งที่ไม่เคยเกิดขึ้นมาก่อนของยอดมนุษย์ฝ่ายธรรมะเริ่มต้นขึ้นแล้ว
;บทการประลองพลังฉุกเฉินตอนไฟไหม้ (火事場のクソ力修練（チャレンジ）編) หรือ บทโนเรสเป็ค (ノーリスペクト編)
;บทโอลิมปิคยอดมนุษย์ เดอะ เรคซาเรคชัน (復活超人オリンピック ザ・レザレクション編)
;บทเดมอนซีด (悪魔の種子編)

### องก์ที่ 2
;บทศึกสุดยอดแทคทีมยอดมนุษย์ (究極の超人タッグ編)

## ตัวละคร

## ข้อมูลอื่นๆ
;เฮอร์คิวลิส แฟคทอรี่ (ヘラクレス・ファクトリー)
:มีชื่อย่อว่า **H.F** มีชื่อเต็มว่า **สถาบันฝึกอบรมยอดมนุษย์ฝ่ายธรรมะ** หรือ **สถาบันสอนศิลปะการต่อสู้ยอดมนุษย์ฝ่ายธรรมะ** เป็นโรงเรียนที่ฝึกนักมวยปล้ำยอดมนุษย์ ตั้งอยู่บนดาวเคราะห์เรสเซิลจากเนบิวล่าอันโดรเมดา
:ในการเข้าเป็นนักเรียนของเฮอร์คิวลิส แฟคทอรี่ ยอดมนุษย์ฝ่ายธรรมะทุกคนที่มีอายุเกิน 14 ปี ต้องลงเข้าเรียนที่นี่ ในที่นี่จะได้รับการฝึกฝนเป็นเวลา 4 ปีในฐานะยอดมนุษย์นักมวยปล้ำและผู้ที่มีผลงานดีเยี่ยมเมื่อสำเร็จการฝึกอบรมจะได้รับเกียรตินิยมและถูกส่งประจำการมายังโลก
:ในช่วงที่คินนิคุแมนขึ้นครองบัลลังก์เป็นเวลา 28 ปี โรงเรียนแห่งนี้ถูกปิดตัวไปเพราะโลกสงบสุขลง แต่ทว่ากลับมาเปิดอีกครั้งเนื่องจากยอดมนุษย์ฝ่ายอธรรมรุ่นใหม่ได้เข้ามาจู่โจมโลกมนุษย์ ยอดมนุษย์ในตำนานต่างก็ได้รับบาดเจ็บจากการต่อสู้มากขึ้นตามสภาพอายุร่างกาย และการสมัครเข้าเรียนไม่จำเป็นต้องรวบรวมผู้สมัครเข้าศึกษาและเลือกผู้ที่จะลงทะเบียนโดยพิจารณาจากการตรวจสอบเอกสาร
;เจเนอรัล ปาราสต์ (ジェネラル・パラスト)
;สารานุกรมยอดมนุษย์อวกาศ (宇宙超人大全)
;คอมพลีท วาลว์ (完全無比の球根)
;ผู้กอบกู้จากช่องว่าง (間隙の救世主)
### ยอดมนุษย์
;ยอดมนุษย์นิวเจนเนอเรชัน (新世代超人)
:กลุ่มยอดมนุษย์รุ่นใหม่ ซึ่งเป็นชื่อกลุ่มเฉพาะใน คินนิคุแมน รุ่นที่ 2
:;ยอดมนุษย์ฝ่ายธรรมะนิวเจนเนอเรชัน (新世代正義超人)
:กลุ่มยอดมนุษย์ฝ่ายธรรมะรุ่นใหม่
:;ยอดมนุษย์ฝ่ายอธรรมนิวเจนเนอเรชัน (新世代悪行超人)
:กลุ่มยอดมนุษย์ฝ่ายอธรรมรุ่นใหม่
;ยอดมนุษย์ฝ่ายอธรรม (悪行超人)
:ยอดมนุษย์ฝั่งศัตรูที่มาบุกยังโลกเพื่อที่จะรุกรานและยึดครองโลก มาจากชื่อกลุ่มดั้งเดิมทั้ง ยอดมนุษย์โหดเหี้ยม, ยอดมนุษย์ปีศาจ และ ยอดมนุษย์เพอร์เฟกต์ จากยุคคินนิคุแมน โดยในเรื่องได้ถูกเรียกชื่อยอดมนุษย์ฝ่ายอธรรม เพื่อให้เข้าใจง่ายขึ้นและถูกรวมกัน
:;d.M.p (เดมอน เมคกิ้ง แพลนต์)
:องค์กรที่ก่อตั้งโดยกลุ่ม ยอดมนุษย์โหดเหี้ยม, ยอดมนุษย์ปีศาจ และ ยอดมนุษย์เพอร์เฟกต์ ฐานทัพหลักอยู่ติดภายในของภูเขาไฟฟูจิ ทำหน้าที่สร้างยอดมนุษย์ฝ่ายอธรรมรุ่นใหม่ เพื่อที่จะทำการสร้างคะแนนนิยมของยอดมนุษย์ฝ่ายอธรรมอีกครั้ง อย่างไรก็ตามองค์กรนี้ถูกทำลายโดยฝีมือของซันไชน์หลังจากที่โดนผู้นำยอดมนุษย์โหดเหี้ยมและยอดมนุษย์เพอร์เฟกต์พยายามที่จะกำจัดซันไชน์หลังจากที่พ่ายแพ้เช็คเมทไป ทำให้ยอดมนุษย์ฝ่ายอธรรมขององค์กรนี้ต่างหายสาปสูญและกระจายหายไป ในเรื่องมีชื่อย่อว่า เดมอนแพลนต์
:;โนเรสเป็ค (ノーリスペクト)
:กลุ่มยอดมนุษย์ฝ่ายอธรรมที่เป็นนักโทษข้อหาพยายามยึดครองดาวคินนิคุหรือข้อหาที่ร้ายแรง ซึ่งชื่อที่ถูกเรียกนั้นมาจากความไม่เคารพใครเลยนอกจากตัวเอง
:;กองทัพยอดมนุษย์สุดยอดฝ่ายอธรรม (最凶悪行超人軍) / กองทัพยอดมนุษย์โหดเหี้ยม (残虐超人軍団)
:ปรากฏเฉพาะในอนิเมะทางโทรทัศน์ เป็นกลุ่มยอดมนุษย์ฝ่ายอธรรมที่นำโดย บารอน แม็กซิเลี่ยน
:ในเวอร์ชันที่ฉายในต่างประเทศเรียกว่า **พอยซันซิกซ์แพ็ค**
:;เดมอนซีด (悪魔の種子)
:กลุ่มยอดมนุษย์ฝ่ายอธรรมรุ่นใหม่ ที่เกิดจากพลังของเจเนอรัล สโตนที่มาจากจอมมารซาตานหรืออาคุมะโชกุน นำโดยเดอะ คอนสเตชัน, โวลต์แมน, รีบอร์น อาชูร่าแมน เป็นต้น
:;ยอดมนุษย์กาลเวลา (時間超人)
:กลุ่มยอดมนุษย์โหดเหี้ยมที่สามารถวาร์ปไปมิติเวลาได้

## อนิเมะทางโทรทัศน์
คินนิคุแมน รุ่นที่ 2 ได้ถูกนำไปสร้างในรูปแบบอนิเมะทางโทรทัศน์ โดยถูกสร้างถึง 3 ฤดูกาลด้วยกัน โดยในฤดูกาลที่ 1 ออกอากาศครั้งแรกเมื่อวันที่ 9 มกราคม จนถึงวันที่ 25 ธันวาคม ค.ศ. 2002 ทุกวันพุธ เวลา 18:00 น. - 18:30 น. ทางสถานีโทรทัศน์ทีวีโตเกียว มีจำนวนตอนทั้งหมด 51 ตอน

ต่อมาได้มีใช้ชื่อเรื่องว่า **คินนิคุแมน รุ่นที่ 2 ULTIMATE MUSCLE** () โดยในช่วงแรกได้ออกอากาศทางช่อง 4Kids TV ในประเทศอเมริกา ต่อจากตอนสุดท้ายของฤดูกาลที่ 1 ฉายเมื่อวันที่ 18 ตุลาคม ค.ศ. 2003 ถึง 22 พฤษภาคม ค.ศ. 2004 มีจำนวนตอนทั้งหมด 26 ตอน แล้วในภายหลังได้ออกอากาศทางสถานีโทรทัศน์ทีวีโตเกียวเช่นเดียวกับฤดูกาลแรก แต่ได้ย้ายวันเวลาออกอากาศเป็นทุกวันพฤหัสบดี เวลา 1:00 น. - 1:30 น. และถูกฉายแบ่งตามฤดูกาลเป็น 2 ฤดูกาล โดยครึ่งแรกออกอากาศเมื่อวันที่ 8 เมษายน ค.ศ. 2004 ถึงวันที่ 1 กรกฎาคม และครึ่งหลังออกอากาศเมื่อวันที่ 5 มกราคม ค.ศ. 2006 ถึงวันที่ 30 มีนาคม มีจำนวนตอนทั้งหมด 13 ตอน ต่อฤดูกาล

ทั้งนี้เนื้อหาในอนิเมะฤดูกาลที่ 1 ตั้งแต่ตอนที่ 1 ถึงตอนที่ 44 เป็นการนำเนื้อหาตั้งแต่บทเฮอร์คิวริสแฟคทอรี่จนถึงบทยอดมนุษย์เวิลด์กรังปรีซ์ (เนื้อเรื่องต้นฉบับคือบทยอดมนุษย์โอลิมปิก) จากมังงะมาดัดแปลงเนื้อหา จนในตอนที่ 45 ถึงตอนที่ 51 ได้มีการเพิ่มเนื้อหาตอนเฉพาะอนิเมะโดยเพิ่มตัวละครเฉพาะในอนิเมะบารอน แม็กซ์เลี่ยนเข้ามาในเรื่องจนจบฤดูกาล และเนื้อหาบทยอดมนุษย์เวิลด์กรังปรีซ์ถูกส่งต่อไปยังฤดูกาลที่ 2 ในปี ค.ศ. 2004 จนถึงปี ค.ศ. 2006

ในทวีปอเมริกาเหนือได้มีการออกอากาศโดยชื่อที่ใช้ในการออกอากาศมีชื่อว่า **อัลติเมทมัซเซิล** (Ultimate Muscle)

ในประเทศไทย เคยออกอากาศทางสถานีโทรทัศน์ไอทีวี ทุกวันเสาร์ เวลา 8:00 น. โดยใช้ชื่อว่า **คินนิคุแมนจอมพลัง ภาค 2** ออกอากาศเมื่อช่วงปี พ.ศ. 2547 และได้มีการผลิตรูปแบบวีซีดีโดยดรีม เอกซ์เพรส (เดกซ์) ปัจจุบันลิขสิทธิ์เป็นของการ์ตูนคลับมีเดีย โดยเผยแพร่ผ่านทางช่องยูทูบ Cartoon Club ในช่วงแรกเผยแพร่ทุกวันอังคาร เวลา 16:00 น. แต่ได้เปลี่ยนวันเป็นวันอาทิตย์ เวลา 14:00 น. ทั้งนี้ในประเทศไทยนำเข้าออกอากาศเพียงแค่ฤดูกาลที่ 1 เท่านั้น

### รายชื่อตอน (ซีซั่น 1)

## ดูเพิ่ม
* คินนิคุแมน

## แหล่งข้อมูลอื่น
* 週プレNEWS - Web掲載。毎週更新。閲覧にはプラグインが必要。
* yahoo!コミック  - 週プレNEWSと同内容のものを掲載。
* キン肉マン 公式サイト マッスルキングダム - 2011年2月4日付けで閉鎖。（2010年8月6日時点のアーカイブ）
* 東映アニメーション内「キン肉マンII世」公式サイト
* 東映アニメーション内「キン肉マンII世 ULTIMATE MUSCLE」公式サイト
* ゆでたまご公式サイト

หมวดหมู่:การ์ตูนญี่ปุ่น
หมวดหมู่:อนิเมะ
หมวดหมู่:การ์ตูนญี่ปุ่นแนวเซเน็ง
หมวดหมู่:อนิเมะที่ออกฉายในปี พ.ศ. 2545
หมวดหมู่:อนิเมะและมังงะเกี่ยวกับกีฬา‎
หมวดหมู่:อนิเมะภาคแยก
หมวดหมู่:หนังสือการ์ตูนภาคแยก
หมวดหมู่:หนังสือการ์ตูนภาคต่อ
หมวดหมู่:ภาพยนตร์ชุดทางโทรทัศน์ภาคต่อ
หมวดหมู่:คินนิคุแมน